সাতক্ষীরায় স্ত্রীর সঙ্গে অভিমান করে স্বামীর ‘আত্মহত্যা’
সাতক্ষীরার শ্যামনগর উপজেলায় স্ত্রীর সঙ্গে অভিমান করে স্বামী গলায় ফাঁস দিয়ে আত্মহত্যা করেছেন বলে অভিযোগ পাওয়া গেছে। নিহতের নাম আমির আলী গাজী (৪৫)।







রোববার ভোরে উপজেলার বুড়িগোয়ালিনীর নীলডুমুর গ্রামে এ ঘটনা ঘটে। 




নিহতের ভাগ্নে আসাদুল ইসলাম জানান, আমির আলীর সঙ্গে রাগ করে কিছুদিন আগে বাবার বাড়ি চলে যান তার স্ত্রী মমতাজ বেগম। স্ত্রীকে ফেরাতে শনিবার সন্ধ্যার পর প্রতিবেশীর বাড়িতে সালিশ বৈঠকে হাজির হন আমির আলী। 
বৈঠকে স্ত্রী আমির আলীর সংসারে ফিরতে অস্বীকৃতি জানান। সেই সঙ্গে শাসিলেই স্বামীকে নিয়ে মানহানিকর মন্তব্য করেন। 
রাত ১০টার দিকে আমির আলী বাড়িতে ফিরে যান। এরপর রাত ২টার দিকে আমির আলী গাজীর ঝুলন্ত লাশ পাওয়া যায়।
নিহতের স্বী মমতাজ বেগম জানান, অত্যাচার-নির্যাতনের কারণেই তিনি স্বামীর বাড়ি ছেড়েছিলেন। শনিবার রাতের বৈঠকে তিনি পুনরায় স্বামীগৃহে ফিরতে অস্বীকৃতি জানান বলে স্বীকার করেন মমতাজ। 
শ্যামনগর থানার ওসি আলহাজ মো. নাজমুল হুদা বলেন, নিহতের ঝুলন্ত মরদেহ উদ্ধার করে ময়নাতদন্তের জন্য হাসপাতাল মর্গে পাঠানো হয়েছে।  এ ঘটনায় একটি ইউডি মামলা হবে।  এ ব্যাপারে কেউ অভিযোগ দিয়ে ব্যবস্থা নেয়া হবে বলে জানান ওসি।

সাতক্ষীরার শ্যামনগর উপজেলায় স্ত্রীর সঙ্গে অভিমান করে স্বামী গলায় ফাঁস দিয়ে আত্মহত্যা করেছেন বলে অভিযোগ পাওয়া গেছে। নিহতের নাম আমির আলী গাজী (৪৫)।